[{"text_idx": "#000000", "text": "Vilag\u0302o Tanyang situas en distrikto Fu'an de urbo Ningde de Fujian-provinco, sudorienta C\u0302inio. Lokanoj sin vivtenas per produktado de teo de generacio al generacio. En 1915, bruna teo nomata \"Tanyang-Gongfu\" akiris oran premion de Panama Pacifika Internacia Ekspozicio kaj farig\u0302is unu el tiamaj furoraj trinkaj\u0302oj en Eu\u0306ropo. En la periodo de Kontrau\u0306japana Rezistmilito (1931 \u2013 1945) rompig\u0302is marvojo kaj komerco estis bremsita, pro tio teo \"Tanyang-Gongfu\" dekadencis. En 2006, akcelata de la registaro kaj te-produktantoj teo \"Tanyang-Gongfu\" reaperis en vidkampo de la homoj. Hodiau\u0306 ni vizitas la vilag\u0302on Tanyang."}, {"text_idx": "#000001", "text": "Oni konigas spiriton de la 20-a Nacia Kongreso de la Komunista Partio de C\u0302inio (KPC\u0302) en kunvena koridoro de la vilag\u0302o Tanyang, kio multe inspiris log\u0302antojn."}, {"text_idx": "#000002", "text": "Vilag\u0302ano Lin Maoqing sciigis raportiston dirante: \"La 20-a Nacia Kongreso de la KPC\u0302 elmetis disvolvon de kamparaj trajtaj industrioj, kio donis pli grandan fidon al ni. Ni strebos al bona plantado de te-arboj kaj produktado de teo por ke nia teo estu populara en la mondo.\""}, {"text_idx": "#000003", "text": "Nun estas la vintra protekta periodo kaj kadruloj de la vilag\u0302o reklamas novan specon de te-arbo kun pli bona kvalito kaj pli alta produkta valoro. Tamen, iuj vilag\u0302anoj ne volas planti la novan specon."}, {"text_idx": "#000004", "text": "Vilag\u0302ano Lai Xiuyin diris: \"Estas disa nia te-g\u0302ardeno, tial estas malfacile s\u0302ang\u0302i la novan specon kontrau\u0306 la nuna.\""}, {"text_idx": "#000005", "text": "La kadruloj listigis c\u0302iujn malfacilojn de vilag\u0302anoj por solvi unu post unu. Ili akiris favoran prezaron de teaj arbidoj per amasa ac\u0302eto, kunordigis kamparanojn la unuaj pruvi novan specon, kies te-g\u0302ardenoj estas ligitaj, kaj rapide ekuzis mas\u0302inojn por solvi mankon de homfortoj. Kun la solvoj lokanoj rapide s\u0302ang\u0302is specon de te-arboj."}, {"text_idx": "#000006", "text": "Shi Zhenyun estas vilag\u0302ano de Tanyang. Li diris, \"Pro la nova speco mi c\u0302iujare povas gajni pli ses g\u0302is sep mil juanojn po muo de agro krom salajro por laborantoj.\""}, {"text_idx": "#000007", "text": "De post la 18-a Nacia Kongreso de la KPC\u0302 en 2012, la areo de te-g\u0302ardenoj en vilag\u0302o Tanyang kreskis je c\u0302irkau\u0306 50% kaj superis 4 900 muojn, kaj produktkvanto de teo kreskis de pli ol 100 tunoj g\u0302is pli ol 400 tunoj. Teo estas vendata en ne nur diversaj lokoj de C\u0302inio kaj ankau\u0306 multaj lokoj de aliaj landoj kaj regionoj."}, {"text_idx": "#000008", "text": "Sub la spirito de la 20-a Nacia Kongreso de la KPC\u0302 vilag\u0302anoj komune planis grandigon kaj potencigon de la tea industrio sur la nova vojag\u0302o."}, {"text_idx": "#000009", "text": "Vilag\u0302ano Li Yanzhong diris, \"Nun estas abonitaj ducent kilogramoj da bruna teo por la Printempa Festo, mi planas pligrandigi skalon de produktado, do c\u0302u la vilag\u0302o povas liveri pli bonan ejon.?\""}, {"text_idx": "#000010", "text": "Raportisto rimarkis, ke g\u0302enerale estas familiaj produktejoj en la vilag\u0302o, kies areo estas malmulta, ankau\u0306 procezoj de produktado estas limigitaj de la spaco."}, {"text_idx": "#000011", "text": "Vilag\u0302ano Lin Maosheng diris: \"Ni c\u0302efe produktas krudan teon, kies profito estas tre malmulta, kaj ni gajnas nur etan prilaboran enspezon. Tial urg\u0302as nun por ni norma fabriko.\""}, {"text_idx": "#000013", "text": "Feng Jian servas kiel gvidanto por revigligo de kamparo en Tanyang. Li diris, \"Ni helpas lokanojn kun kondic\u0302oj normaligi siajn fabrikojn. Ni ankau\u0306 planas konstruon de eta prilaborejo de teo, celante per normaligo de konstruado de fabrikoj kombini tradician metiarton kaj modernan scienc-teknikon, altigi kvaliton de teo kaj formi proprajn markojn de te-kamparanoj.\""}, {"text_idx": "#000014", "text": "Nun en vilag\u0302o Tanyang trovig\u0302as domo por interreta rekta vendado kaj centro pri trejno de te-teknikoj, ankau\u0306 planas konstrui tean industriejon kaj parkon kun la temo de tea kulturo. Komence de 2023 ekfunkciis butiko de la vilag\u0302o pri kulturaj kaj turismaj produktoj rilataj al teo. Sur la vojo de c\u0302iuflanka akcelado de revigligo de kamparo, la vilag\u0302o ne nur grandigis sian tean industrion, sed ankau\u0306 akcelis najbarajn 23 vilag\u0302anojn disvolvig\u0302i en grupo."}]